**Zápisnica**

**zo zasadania obecného zastupiteľstva v Socovciach, ktoré sa konalo**

**dňa 09.08.2024 o 18,45 hod. v sále Obecného úradu Socovce.**

Starostka obce pozvánkou v zmysle §13 ods.4 písm. a) zákona SNR č. 369/1990 Zb. o obecnom zriadení v znení neskorších zákonov a predpisov zvolala zasadanie obecného zastupiteľstva, na ktoré boli pozvaní poslanci OZ, kontrolórka obce. Rokovanie zastupiteľstva obce bolo v súlade so zákonom sprístupnené verejnosti **a bolo nahrávané** .

Rokovanie obecného zastupiteľstva otvorila a viedla starostka obce p. Iveta Krupcová.

Privítala prítomných poslancov, kontrolóra obce a hostí. Starostka obce konštatovala podľa prezenčnej listiny, že na rokovaní OZ sú prítomní poslanci:

* Mária Krasničanová
* Radoslav Piaček
* Renáta Dobáková

Ospravedlnení

* Marián Kubačka
* Peter Štefunda

Starostka obce konštatovala, že sú z celkového počtu 5 poslancov prítomní 3 poslanci a OZ je uznášaniaschopné.

**PROGRAM:**

1. Otvorenie

2. Schválenie programu OZ

3. Určenie overovateľov a zapisovateľa zápisnice

4. Kontrola uznesení

5. Schválenie plánu kontrolnej činnosti na 2. polrok 2024

6. Návrh zámeru odpredaja obecného pozemku podľa GP č. KN-E č. 224/3 o výmere 58 m2 vodná plocha pre žiadateľov Vrábel Peter a Vráblová Miriam osobitým hodným zreteľom

7. Zriadenie vecného bremena – na obecnej parcele KN-E 1001 v rozsahu 79 m2 na účel: rozšírenie NNK pre SSD a.s.

8. Informácie starostky

9. Diskusia

10 Návrh na uznesenie

11. Záver

1. **Schválenie programu OU**

 Starostka obce predložila program rokovania a doplnok, ktorý bol jednohlasne schválený

Hlasovanie: za - 3 (Krasničanová, Piaček, Dobáková), proti – 0, zdržal sa – 0

OZ: Schvaľuje

 **3. Určenie navrhovateľov uznesenia , zapisovateľa a overovateľov zápisnice.**

Návrhová komisie a overovatelia zápisnice Mária Krasničanová, Renáta Dobáková

Zapisovateľ zápisnice: Milan Mencel

Hlasovanie: za – 3 (Krasničanová, Piaček, Dobáková) , proti – 0, zdržal sa – 0

OZ: Schvaľuje

 **4. Kontrola uznesení.**

Zástupkyňa starostky obce skonštatovala, že doteraz prijaté uznesenia sú všetky splnené

OZ: Berie na vedomie

 **5. Schválenie plánu kontrolnej činnosti na 2. polrok 2024**

Prerokovalo a schválilo plán kontrolnej činnosti na 2. polrok 2024

Hlasovanie: za - 3 (Krasničanová, Piaček, Dobáková), proti – 0 zdržal sa – 0

OZ schvaľuje

 **6. Návrh zámeru odpredaja obecného pozemku podľa GP č. KN-E č. 224/3 o výmere 58 m2 vodná plocha pre žiadateľov Vrábel Peter a Vráblová Miriam**

Prerokovalo a schválilo návrh zámeru odpredaja obecného pozemku v zmysle § 9 zákona 138/1991 Zb. v znení neskorších predpisov dôvodom hodného osobitého zreteľa a to novovytvorená parcela KN-Eč.224/3 – vodná plocha, k.ú- Socovce o výmere 58 m2 podľa GP č. 44049366-48/2024 zo dňa 4.6.2024 vyhotovil Ing. Arch .Andrej Peťko z pôvodnej parcely č,KN-E1 -1005 o výmere 952m2 overené Katastrálnym úradom Martin Ing. Denisa Orsaghová pod č. G1-683/24 pre Peter Vrábel a Miriam Vráblová, bytom Socovce 75, 038 43 do výlučného vlastníctva.

Pozemok je spevnená plocha brehu potoka, susedí s pozemkom žiadateľov. Chcú ho využiť na vytvorenie malého rybníčka. Vodu do neho budú čerpať z vlastného zdroja.

Hlasovanie: za - 3 (Krasničanová, Piaček, Dobákova), proti – 0, zdržal sa – 0

OZ: Schvaľuje

 **7. Zriadenie vecného bremena – na obecnej parcele KN-E 1001 v rozsahu 79 m2 na účel: rozšírenie NNK pre SSD a.s.**

Zriadenie vecného bremena – na obecnej parcele KN-E 1001 v rozsahu 79 m2 na účel: rozšírenie NNK ( prípojka NN) - uloženie inžinierskych sietí + ochranné pásmo pre SSD a.s.( Stredoslovenská distribučná ) podľa GP č. 52293742-242/2024 zo dňa 12.4.2024 vyhotovil Váš pozemok s.r.o., Námestovo; overené Katastrálnym úradom Martin Ing. Denisa Orsaghová pod č. G1-434/24

Hlasovanie: za - 3 (Krasničanová, Piaček, Dobáková), proti – 0, zdržal sa – 0

OZ: Schvaľuje

 **8. Informácie starostky**

* Bunker vyplatený, zmluva daná na vklad , po zavkladovaní preberieme bunker preberacím protokolom
* Poďakovanie za opravy a výmeny obecných rozhlasov pre Ján Mažári ml. a Peter Krupec
* Poďakovanie DHZ za poliatie detského ihriska počas sucha
* Pripravujú sa podklady na výzvu Envirofondu na nákup malotraktora a príslušenstva, nutné pracovné stretnutie na vytypovanie zariadení, spoluúčasť je 1%
* Nainštalované sieťky na okna v sále a chodbe
* Prístavba obecného úradu - práce pokračujú
* Žiadne odpovede na podané výzvy

 **9. Diskusia**

* Mažári ml. – Hasičská súťaž o pohár starostu dňa 17.08.2024 o 14,00 hod.
* Krasničanová – nutná brigáda na cintoríne

 **10. Návrh na uznesenie**

Prečítal zapisovateľ

**11. Záver**

Starostka poďakovala všetkým prítomným za účasť a ukončila zasadnutie OZ

**Overovatelia:**

 Mária Krasničanová .................................................

 Renáta Dobáková ................................................

**Zapisovateľ:** Milan Mencel ............................................

**Socovce 09.08.2024**